paragraph_text: Albert Göring ostao je nepoznat javnosti čak tri desetljeća nakon njegove smrti. Dok je njegov brat Hermann Göring bio predmet mnogih publikacija, Albert je u istima dobivao izuzetno malo pozornosti. Izuzetak je bio kratak članak u njemačkom tjedniku "aktuell" pisca Ernsta Neubacha, objavljen ranih 1960-ih. Koncem 20. stoljeća Albert Göring postaje predmet nekoliko knjiga i dokumentarnih filmova, što je pokrenulo i veći broj novih publikacija o njegovom životu.